**Részletes indokolás**

Csorvás Város Önkormányzatának 2018. évi költségvetéséről szóló 2/2018.(III.12.) önkormányzati rendelet módosításának

tervezetéhez

**A rendelet-tervezet 1. §-ához**

A rendelet-tervezet 1. § (1) bekezdésében az Önkormányzat 2018. évi költségvetésének bevételi és kiadási főösszegét növeltük meg 76234 ezer Ft-tal. (A 2/2018.(III.12.) önkormányzati rendelet főösszege 1.339.572 ezer Ft-ról 1.415.806 ezer Ft-ra változott).

**A rendelet-tervezet 2. §-ához**

A rendelet-tervezet 2. §-a tartalmazza azt, hogy az önkormányzat 2018. évi költségvetéséről szóló rendelete mellékletei a rendelet-tervezet mellékleteinek megfelelően változnak meg, a következők szerint:

1. melléklet: Csorvás Város Önkormányzata összesített bevételei, kiadásai módosítását tartalmazza kötelező, önként vállalt, és igazgatási feladatok szerinti bontásban.

2. melléklet: Az intézményenkénti bevételeket tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata bevétele 65.485 ezer Ft-tal, a Csorvási Polgármesteri Hivatal bevétele 3.810 ezer Ft-tal, az Egyesített Szociális Intézmény bevétele 6.939 ezer Ft-tal növekedett. A Csorvási Óvoda és Bölcsőde bevétele nem növekedett.

3. melléklet: Az intézményenkénti kiadásokat tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata kiadása 50.811 ezer Ft-tal, a Csorvási Polgármesteri Hivatal kiadása 3.810 ezer Ft-tal, a Csorvási Óvoda és Bölcsőde kiadása 9.082 ezer Ft-tal, az Egyesített Szociális Intézmény kiadása 12.531 ezer Ft-tal növekedett.

4. melléklet: Csorvás Város Önkormányzata bevételeinek kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban:

- Önkormányzat költségvetési támogatása 3.815 ezer Ft-tal,

- Működési és felhalmozási támogatások 21.097 ezer Ft-tal,

- Közhatalmi bevételek 13.060 ezer Ft-tal,

- Működési bevételek 8.557 ezer Ft-tal,

- Felhalmozási bevétel, felhalmozási kölcsön visszatérülés 1.991 ezer Ft-tal,

- Működési célra átvett pénzeszköz, működési kölcsön visszatérülés 51 ezer Ft-tal,

- Államháztartáson belüli megelőlegezés 16.914 ezer Ft-tal,

emelkedett.

5. melléklet: Csorvás Város Önkormányzata kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban:

- Személyi juttatások 9.480 ezer Ft-tal,

- Munkaadókat terhelő járulékok 430 ezer Ft-tal,

- Dologi kiadások 20.976 ezer Ft-tal,

- Ellátottak pénzbeli juttatásai 1.357 ezer Ft-tal,

- Egyéb működési kiadások - 205 ezer Ft-tal,

- Beruházási kiadások 1.859 ezer Ft-tal,

- Államháztartzáson belüli megelőlegezués 16.914 ezer Ft-tal,

változott.

6. melléklet: A Csorvási Polgármesteri Hivatal bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A működési bevétele 3.810 ezer Ft-tal növekedett.

Kiadások: A személyi juttatások 3.343 ezer Ft-tal, a munkaadókat terhelő járulékok 532 ezer Ft-tal, a beruházások 159 ezer Ft-tal növekedtek, a dologi kiadások 224 ezer Ft-tal csökkentek..

7. melléklet: A Csorvási Óvoda és Bölcsőde bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A bevétel nem növekedett.

Kiadások: A személyi juttatások 673 ezer Ft-tal, a dologi kiadások 768 ezer Ft-tal, a beruházások 7.669 ezer Ft-tal növekedtek, a munkaadókat terhelő járulékok 28 ezer Ft-tal csökkentek..

8. melléklet: Az Egyesített Szociális Intézmény bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A működési célú támogatások államháztartáson belülről bevétele 155 ezer Ft-tal, a működési célú átvett pénzeszközök 939 ezer Ft-tal, a szolgáltatások 530 ezer Ft-tal, az ellátási díjak 5.115 ezer Ft-tal, a kiszámlázott általános forgalmi adó 200 ezer Ft-tal növekedett.

Kiadások: A személyi juttatások 2.552 ezer Ft-tal, a munkaadókat terhelő járulékok 809 ezer Ft-tal, a dologi kiadások 2.975 ezer Ft-tal, a beruházási kiadások 5.837 ezer Ft-tal, a felújítási kiadások 358 ezer Ft-tal növekedtek.

9. melléklet: Az Önkormányzat 2018. évi működési célú pénzeszköz átadásait tartalmazza államháztartáson belülre és kívülre. Ez a melléklet tartalmazza a közvetett támogatásokat is.

10. melléklet: A rendelet-tervezet 1. § (1) bekezdésében megjelölt 76.234 ezer Ft-os változást az önkormányzati mérlegben is át kellett vezetni, működési és felhalmozási bevételek és kiadások tekintetében.

11. meléklet: A rendelet-tervezet 5. §-a tartalmazza az Önkormányzat és z Önkormányzat felüggyelete alá tartozó költségvetési intézmények beruházási és felújítási kiadásait.

12. melléklet: A rendelet-tervezet 1. § (1) bekezdésében megjelölt 76.234 ezer Ft-os változást az előirányzat-felhasználási ütemtervben is át kellett vezetni.

13. melléklet: A rendelet-tervezet 1. § (1) bekezdésében megjelölt76.234 ezer Ft-os változást a likviditási terven is át kellett vezetni.

**A rendelet-tervezet 3. §-ához**

A rendelet-tervezet 3. §-a a hatályba léptető rendelkezést tartalmazza.